It was for the first time that Filmfare Awards function was held outside Mumbai.
মুম্বাইৰ বাহিৰত প্রথমবাৰৰ বাবে শেহতীয়াকৈ গুৱাহাটীত অনুষ্ঠিত হৈ গ’ল ফিল্মফেয়াৰ এৱার্ডছ অনুষ্ঠান৷ অনুষ্ঠান সুকলমে হৈ যোৱাত সকলোৱে সন্তুষ্টি প্রকাশ কৰিছে৷ এনে সময়তে অসম আৰক্ষীক প্রশংসাৰে উপচাই পেলালে বলিউডৰ জনপ্রিয় অভিনেতা অক্ষয় কুমাৰ আৰু ছবি নির্মাতা কৰণ জোহৰৰ লগতে আন বহুতে৷ গুৱাহাটীৰ পৰা মুম্বাইলৈ ঘূৰি গৈয়ে বলিউডৰ কেইবাগৰাকীও তাৰকাই টুইটাৰযোগে অসম আৰক্ষীক প্রশংসা কৰিছে৷ বিশেষকৈ অক্ষয় কুমাৰে টুইটাৰত অসম আৰক্ষীক সুন্দৰকৈ ফিল্মফেয়াৰ অনুষ্ঠানৰ বাবে আইন-শৃংখলা পৰিস্থিতি নিপুণভাৱে নিয়ন্ত্রণ কৰাৰ বাবে প্রশংসা কৰাৰ লগতে অনুষ্ঠানক লৈ অসম আৰক্ষীয়ে কৰা পৰিকল্পনাক লৈয়ো সন্তুষ্টি প্রকাশ কৰে৷